Brutopalk

Brutopalk on töölepingus või õigusaktis kindlaks määratud töötasu, sealhulgas majandustulemustelt ja tehingutelt makstav tasu, mille hulka on arvutatud seaduse järgi kinnipidamisele kuuluvad maksud ja maksed.Palga ja maksude kalkulaator, kalkulaator.ee, vaadatud 08.05.2014

 Brutopalk Eestis 
Brutopalk Eestis on arvestuslik töötasu, millelt tööandja peab kinni tulumaksu (22%), töötuskindlustusmakse (1,6%) ja kohustusliku kogumispensioni makse (2%). Kogumispensioni makset ei peeta kinni isikutelt, kes ei ole liitunud  kohustusliku pensionikindlustuse süsteemi ehk II sambaga. Tööandja ja töövõtja vahelisse lepingusse pannakse kirja põhipalga määrana brutopalk, seega tuleb teha vahet terminitel "brutopalk" ja "netopalk". Netopalk on summa, mis kantakse töötaja pangakontole pärast maksude tasumist.Palk ja maksud (2018)

1. jaanuarist 2018 on Eestis brutotunnitasu alammäär 2,97 eurot ja brutokuutasu alammäär täistööajaga töötamise korral 500 eurot.Töötasu alammäära kehtestamine (2017). ''Riigi Teataja I, 23.12.2017, 49.

 Keskmine brutopalk Eestis 
Tabelist on näha, et viimase 12 aastaga on keskmine brutopalk Eestis kasvanud 794 eurot.Statistikaamet (28. august 2019). Keskmine brutokuupalk
+Keskmine brutopalk eurodes20062007200820092010201120122013201420152016201720182019jaanuar5366317587807447498398769449921067112112201309veebruar5306598107607517858178829489841058111712131317märts581691797791779843886940100310531148122812951396aprill56268481678878980187495799610541141122013121411mai59072882977579186087895799610531148122812981400juuni6738079058758889139481014106511351220131113541445juuli57368880676775578586194498410511126120112961435august56969279372073681784290495610231101118012861365september59771180177078582686494299010631129122412921389oktoober61173981978178783907962102410661140123113271422november633775842760807868887968102110931158125113691446detsember7138428558098499189571028106811601248133014551551

 Brutopalk ja maksuvaba tulu 
1. jaanuarist 2018 on Eestis kehtestatud üldine  maksuvaba tulumäär 6000 eurot aastas ehk kuni 500 eurot kuus tingimusel, et töötaja aastatulu on kuni 14 400 eurot. Kui töötaja brutotulu ületab kuus 1200 eurot, siis maksuvaba tulu väheneb vastavalt valemile 6000 – 6000 ÷ 10 800 × (tulu summa – 14 400). Kui töötaja brutosissetulekud ületavad 2100 euro  piiri kuus või 25 200 eurot aastas, siis maksuvaba tulu ei ole. Töötaja peab andma tööandjale teada sellest, kas ta kasutab maksuvaba tulu või mitte, sest tööandja ei ole kursis muude töötaja laekumistega. Maksuvaba tulu saab kasutada ühe tööandja juures.Maksu ja Tolliamet. (2018). Maksuvaba tulu alates 1. jaanuarist 2018.

Joonisel on kujutatud maksuvaba tulu kujunemist järgmiste brutotöötasude puhul.

Vaata ka
alampalk
netopalk ehk puhaspalk
palgafond
elatisraha
maksud

Viited

Kategooria:Töötasu